Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Jordaania teatas, et muudab osa oma rahulepingust Iisraeliga,
mis nõuab kahe territooriumi tagastamist Iisraeli-Jordaania piiril
Hašimiidi Kuningriigile.
USA rahandusminister arutas peaminister Netanyahuga
peatseid Iraani-vastaseid sanktsioone
Teherani tuumarelvapürgimuste takistamiseks.
Ca 10 000 palestiinlast kogunes Gaza piirile Iisraeliga,
kus meeleavaldused arenesid taas vägivaldseteks kokkupõrgeteks.
Iisraeli-Jordaania rahuleping,
mis on Lähis-Ida mölludes 24 aastat vastu pidanud
ja Iisraeli idapiiril olulist vaikust säilitanud,
sai eile üllatava löögi,
kui kuningas Abdullah teatas Ammanis,
et Jeruusalemm peab tagastama
Hašimiidi kuningriigilt 1994. a liisitud maad.
Jordaania nõue puudutab rahulepingu lisasid 1, B ja C,
mis on seotud kahe erineva põllumaid hõlmava territooriumiga,
mis 25 aastaks Iisraelile liisiti:
Baqura, mida Iisraelis tuntakse Naharayimina,
ja al-Ghamr, nimega Zofar. Lepingu tingimuste järgi
võib kumbki pool lepingu aastase etteteatamisega üles öelda.
Eile hommikul, täpselt 1 aasta enne 25-aastase tähtaja lõppu,
väljastas Amman ametliku teate oma otsuse kohta
ja edastase selle Iisraeli Välisministeeriumile.
Jordaania otsus tuli Jeruusalemma ametnikele väidetavalt üllatusena,
kuna see madaldab rahulepingut.
Oma kõnes endise peaministri ja Jordaania rahulepingu arhitekti
Yitzhak Rabini mälestustseremoonial rõhutas peaminister Netanyahu,
et Iisrael alustab idanaabriga vastavaid läbirääkimisi
ning toonitas lepingu tähtsust mõlemale riigile.
Neil päevil alustas Iisraeli-Jordaania rahuleping oma 25. aastat.
Lepingus säilitas Jordaania võimaluse saada tagasi territoorium
Jordani jõe äärse Naharayimi ja Zofari enklaavi vahel Aravas.
Meile teatati täna, et nad tahavad seda võimalust 25. aastal kasutada.
Alustame läbirääkimisi praeguse korralduse jätkamise suhtes.
Pole siiski kahtlust, et laiemas perspektiivis
on kogu leping mõlemale riigile ülioluline.
Lisaks rõhutas Netanyahu rahulepingute tähtsust
nii Jordaania kui Egiptusega,
mis olevat tema sõnul Lähis-Ida stabiilsuse ankruks.
Lisaks toonitas Netanyahu,
et Jeruusalemm laiendab suhteid ka teiste araabiamaadega,
kes peavad Iisraeli rolli oluliseks
võitluses radikaalse islami ja Iraani pahatahtliku tegevuse vastu.
Laiendame suhteid ka teiste araabiamaadega,
kes mõistavad varasemast enam, et Iisrael pole nende vaenlane.
Vastupidi - Iisrael seisab nende kõrval
ühisel rindel Iraani-ohu ja teiste radikaalse islami ohtude vastu.
Iraani suhtes kinnitas Netanyahu, et teeb kõik
Teherani hävitavate pürgimuste peatamiseks,
tagamaks mõõdukate jõudude põhjapanevat võitu,
mis on otsustav kogu inimkonna saatusele.
Teen kõik, et peatada riiki,
kes taotleb massihävitusrelvi ja tõmbab terrorinööre.
Ja et mõõdukad ja õiglased tema üle võidutseksid.
Võitlusel on otsustavad tagajärjed kogu inimkonna saatusele.
Sellega seoses
kohtus Netanyahu varem USA rahandusministri Mnuchiniga.
Nad arutasid kahe riigi koostööd Iraani tuumapürgimuste
ja agressiivse käitumise peatamiseks majandussanktsioonide kaudu.
Kohtumiseelsel pressikonverentsil rõhutas Mnuchin,
et 4.11 jõustuvate sanktsioonidega tahetakse kindlustada,
et Iraan kunagi tuumarelva ei saaks.
Käesoleva nädala sõnumiks on arutada sanktsioonide rakendamist,
mis jõustuvad novembri alguses.
See on tähtis osa meie taandumisest JCPOAst
ja plaanist tagada, et Iraanis poleks kunagi tuumarelvi.
Ei praegu, 10 aasta pärast ega kunagi.
Iisraeli lõunapiiril Gaza sektoriga
kogunes ca 10 000 palestiinlast piiritarale,
kus meeleavaldused arenesid taas vägivaldseteks kokkupõrgeteks
Iisraeli julgeolekujõududega.
IDF esindaja teatel veeretasid protestijad põlevaid autokumme,
ja loopisid tara valvavaid Iisraeli sõdureid
granaatide ja lõhkekehadega.
Neile vastati mässuohjemeetmete ja aeg-ajalt elava tulega,
kooskõlas valitsuse jõukasutusreeglitega.
Kuigi Gazat valitsev Hamas õhutas meeleavaldajaid
mitte lähenema piiritarale, et vältida konflikti Iisraeliga,
teatas sektori tervishoiuministeerium,
et vähemalt 77 demonstranti sai elavas tules haavata.
Erinevalt eelmistest kordadest oli osalejaid siiski oluliselt vähem.
Kõrge Iisraeli kaitseametniku teatel
ei lasknud Hamas palestiinlastel Iisraeli tungida.
Kuna rühmitus ei taha kaotada usaldust ja koostööd Egiptusega,
püütakse sektorist lähtuvat vägivalda aktiivselt vaos hoida.
Egiptuse luureametnike delegatsioon külastas nädalavahetusel Gazat
ja avaldas raportite järgi Hamasi juhtkonnale olulist survet
vägivalla leevendamiseks piiritaral
ning et piirataks süttivate tuulelohede ja õhupallide saatmist Iisraeli.
Mitme raporti järgi
edastas Egiptuse delegatsioon Iisraeli sõnumid tagajärgede kohta,
kui vägivaldsed protestid piiril ja katsed Iisraeli tungida jätkuvad.
Vastuseks tegi Hamas selgeks, et ei saa proteste ära hoida,
kui ei tehta konkreetseid samme blokaadi leevendamiseks Gazas.
Läänekaldal Hebronis pussitas palestiinlasest islamist kergelt
Patriarhide haual valvanud IDF sõdurit.
IDF esinduse teatel avas haavatud sõdur vastuseks tule
ja tegi ründaja kahjutuks.
Sõdur toimetati lähedalasuvasse haiglasse.
See on kolmas järjestikune nädal, kus palestiinlased püüavad
Iisraeli elanike ja julgeolekujõudude vastu pussitamisrünnakuid teha.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Teisi uudiseid leiab meie Facebooki lehelt
või YouTube'i kanalilt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri